E.GO Mobile
Di e.GO Mobile AG es en Elektroautofabriik ön Aachen. Di Firma waar ön't Jaar 2015 grünjlair, en 2017 kür ön di Mai dit jest Model, di e.GO Life weeget uur. Sent des Tir ken em dit Auto uk fuarof bistel, en tö dit Jen fan 2018 skel di jest Wainer üp Straat kum.

Histoorie
Dit Start-Up-Firma es üt en Werktjüchmaskiinenlaboor bi di RWTH Aachen wukset en uur üt di RWTH ütgrünjet. Fööret uur di Firma fan di RWTH-Profesor Günther Schuh.
Schuh heer ön't Jaar 2010 uk di Firma Streetscooter me ön Gang braacht. wat sent 2014 en Daachterselskep fan di Dütsk Post es.

Dit jest Produkt fan di e.Go mobile AG wiar en Spaasmaskiin fuar Wukseni, dit e.Go Kart Di 17. Marts 2017 waar dit jest Seerienauto, di e.Go Life bi di CeBiT weeget.

Showroom en Pop Up Stores

En Pop Up Store es en Laaden, wat lerig es en hur em sin Produkt fuar di Tir, diar di Laaden lerig staan wöör, diar tö Forkoopin iinstelt. Sok heer di e.G mobile AG ön Bonn en Neuss. Iin ön di Firma ön aachen jeft et jit en Showroom, hur em forskeligi Ütstafiaringen fan di e.Go Life önluki en köör ken.

Modeli

e.go Life Di e.Go Life es dit Auto fuar di Stat, hurfuar di Prisen bi 15.900 € bigen skel.

e.go Mover Di e.Go Mover es en autonoomi Elektro-Statbus fuar 15 Pasajiiri, wat fan 2019 ön becht uur skel. Bit 2021 wel em me en me en Joint Vetutre fan di Daachterfirma (e.Go Moove GmbH) en Daachter fan ZF Friedrichshafen en me Nvidia des autonoomi Bus üp Wai fo.

e.Go Kart Dit Formaaksmobiil fuar Wuksni heer en Pedelec-Öndreft, ken 25 km/h laap en kummt 25 km fiir.

Produktsjoon
Di Fabriik waar ön di Juunimuun 2018 iipenmaaket. Fan di Hārefst ön skel üp 16.000 m² Areaal ombi 10.000 Autos ön't Jaar becht uur. Hat skel ombi 17 Stünen waari, bit jen Auto au 28 Statsjoonen iin ön't Werk löpen en töhopbecht es.

Luki uk jir 

 Weebsir fan di e.GO Mobile AG

Futnooten

Forkiir
Automobilfabrik (Dütsklön)
Straatenforkiir
Elektroautofirma
Elektroauto (Baterii)
Projekt (RWTH)